text: Homeقصة سليم – مركز السنابلStoriesقصة سليم – مركز السنابل
text: #000000
text: “كل أم بهل الحياة بتطمح لتشوف ابنا احسن وانجح ابن، بس انا كل يلي كان بدي ياه هو انو شوف ابني سليم مبسوط. ابني بحب الرسم كتير بس ما كان يرسم منيح، كان ديما بيفتقر للمسة الإبداعية أو حتى للإلهام. بالمقابل شخصيتو كانت كتير ضعيفة وما كان حتى يقدر يعبر عن رأيو بأبسط الأمور. سليم كان يتعرض للتنمر من رفقاتو بالحي وبالمدرسة، كان بعض الأوقات يرجع على البيت معصب بس لما اجي اسألوا شو صاير معك، ما كان يجاوبني ويفوت دغري على غرفتو وما يحكي مع حدا كل النهار. بهل الفترة كان سليم يتردد على مركز سنابل الجنوب ببنت جبيل، وفي نهار مدير المركز بيحكني عن برنامج اسمو ألف ليلة وليلة وانو ممكن ابني يستفيد منو كتير. للصراحة بالأول كنت مترددة انو حط ابني بأي شي جديد لأنو كنت خايفة عليه كتير بس ما بعرف ليش تاني نهار سجلتو بالبرنامج وقلت لنفسي لعلى وعسى يكون خير لسليم”، تقول أم سليم، وتكمل “بعد شهر من تسجيلو بالبرنامج، بلشت إلمس تغيير بسليم، ان كان بشخصيتو أو حتى رسمو. سليم كان شخص فوضوي وغراضو مرمية وين ما كان، وكان ديما ينسى كيف ينظم وقتو أو حتى يرتب أولوياتو بالحياة. ما بعرف شو هل سحر بقصص ألف ليلة وليلة، بس لما سليم يجي على البيت فجأة ويصير بدو يرتب خزانتو ويلم غراضو عن الأرض ويجي يسألني اذا بدي مساعدة بأي شي فهيدا اكيد مش برنامج عادي. حتى بالصف ومع رفقاتو، سليم صارت شخصيتو أقوى وصار من الطلاب المشاركين بكل نشاط ويجي بكير ويفل اخر واحد. حتى بالبيت صرت اذا بدي شي منو وحسيت انو ممكن ما يعملو فدغري بقلو: يا سليم علاء الدين كان يعمل هيك فأنت لازم تعمل متلو، فهو دغري بيتحمس وبنفذ طلبي لأنو هو بحب يكون شاطر متل شخصيات ألف ليلة وليلة”.
text: #000002
text: المنتدى المجتمعي للتمكين والتنمية (Initiate) يقوم بتنفيذ مشروع “ألف ليلة وليلة” في 105 مركز في جميع المناطق في لبنان. يتم تنفيذ هذا المشروع بدعم من البرنامج الأوروبي الاقليمي للتنمية والحماية لدعم لبنان، الاردن والعراق (RDPP II)، وهو مبادرة أوروبية مشتركة بدعم من جمهورية التشيك، الدنمارك، الاتحاد الاوروبي، ايرلندا وسويسرا.
text: #000003
text: اية طالب، معلمة في برنامج ألف ليلة وليلة تقول: “كمعلمة ببرنامج ألف ليلة وليلة بمركز سنابل الجنوب، هدفي الأول هو وصل للتلاميذ كل الأفكار الموجودة بالدروس يلي عم نعطيها بطريقة سهلة، وسلسة، وواضحة للجميع. بصراحة برنامج ألف ليلة وليلة ساعدني لأوصل للطلاب بأجمل طريقة ممكنة. هل برنامج قادر يوصل لقلب الطفل قبل عقلو وقادر يوظف كل مشاعرو بطرق إيجابية ومن دون الحاجة للشرح المفصل. اليوم نحنا أمام برنامج تربوي متطور بغذي العقل والقلب، وقادر يطلّع كل الأمور الايجابية من الأطفال. لما تدمج افلام الكرتون بالقصص وبالنشاطات، بتكون عم بتحبب الاولاد أكتر بالتعليم وعم تبني جيل قادر يكون متطور وجاهز للتغيير. اليوم على سبيل المثال عنا سليم يلي كان بحاجة للإلهام ليطور موهبتو بالرسم، فهل برنامج اجا كدافع ايجابي ليحرك الابداع يلي جواتو. الشخصيات بحد ذاتها مرسومة بإبداع، فمن الطبيعي انو الأطفال يلاقو نفسهن ضايعين بجمال القصص ومعانيها”.
text: #000004
text: جمعية سنابل الجنوب في مدينة بنت جبيل هي جمعية خيرية، اجتماعية، ثقافية، رياضية وزراعية، تعمل مع مختلف الأفراد دون التمييز بين جنسية او طائفة داخل الأراضي اللبنانية.
text: #000005
text: سليم، 12 سنة، هو طالب سوري مستفيد من برنامج “ألف ليلة وليلة”. يقول سليم “انا اليوم قادر قول عن حالي رسام وعبّر عن موهبتي بكل الطرق. بعدني بذكر لليوم كيف كنت ضل خايف ارجي رسوماتي لمعلمتي أو أصدقائي خوفاً من انو يضحكو عليهم أو يقولولي كلام ممكن يأذني. بس بعد متابعتي للقصص، وتحديدا قصة الأمير شهاب وشجاعتو، اكتشفت انو كل شي كنت عم بمرق فيه هو مجرد قلة ثقة بالنفس ونقص بالشجاعة، وانو كل رأي مختلف مش يعني هو رأي غلط او مأذي، بل هو رأي ممكن يخليني شوف القصص من زاوية مختلفة. كتير تعلمت من ألف ليلة وليلة، وكتير خالني اعرف قيمة نفسي وشوف الأمور من زاوية مختلفة. أنا اليوم قوي بفضل الأمير شهاب وعلاء الدين، وبكرا حيكون في شخص بدو مساعدتي بالحياة فحأنقل تجربتي بالصف للشارع وساعد كل الناس من دون مقابل”.
text: #000006
text: القيم، الأخلاق، والمبادئ هني أهم اشيا تعلمتن من ألف ليلة وليلة. تعلمت... read more
text: #000007
text: "الأهل، المجتمع، المدرسة، المحيط، هي كلها عوامل بتأثر على نشأت الولد وطريقة... read more
text: #000010
text: “Every story has its own adventures, which is amazing. Each time we... read more
text: #000011
text: “I used to be a judgmental person, I am not anymore! Criticizing... read more
text: #000015
text: About Us INITIATE works to empower local communities and to enable its members to uphold their rights and to build a better future for them.
text: #000017
text: INITIATE works to empower local communities and to enable its members to uphold their rights and to build a better future for them.
text: #000018